Du kan undgå at blive modregnet i efterlønnen, hvis du bliver ansat eller tager ekstra arbejde på en arbejdsplads, der varetager opgaver rettet mod personer, som er fordrevet fra Ukraine.
Loven, der er trådt i kraft den 16. juni, betyder at arbejde på arbejdspladser inden for dagtilbuds-, skole-, sundheds- og ældreområdet ikke medfører modregning i efterlønnen i perioden 1. april 2022 til 31. december 2022.
Dit ansættelsesforhold skal være begyndt, efter du er gået på efterløn.
Datoen for hvornår du påbegynder er afgørende for om du kan undgå modregning for alle arbejdstimer, eller kun for ekstratimer. Hvis dit ansættelsesforhold er begyndt den 17. marts 2022 eller senere, fritages alle timer for arbejdet for modregning i din efterløn. Hvis din ansættelse er begyndt før den 17. marts 2022, er det alene mer- eller overarbejde, der fritages for modregning i din efterløn.
Arbejdsgivererklæring
Din arbejdsgiver skal bekræfte på en erklæring, at du er ansat på en arbejdsplads, der er beskæftiget med håndteringen af personer, der er flygtet fra Ukraine.
Link til arbejdsgivererklæringen på borger.dk